
Parlamentul României

Camera Deputaţilor

	Comisia pentru apărare, ordine

publică şi siguranţă naţională

Nr.32/693/2008


	Bucureşti, 10.02.2009
PL. x. 693/2008



RAPORT 

asupra proiectului de Lege pentru completarea art.31 din Legea nr. 218/2002 privind organizarea şi funcţionarea Poliţiei Române
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, cu proiectul  de Lege pentru completarea art.31 din Legea nr. 218/2002 privind organizarea şi funcţionarea Poliţiei Române, trimis cu adresa nr. PL.x. 693 din 4 noiembrie 2008 şi înregistrat cu nr.32/710 din 10.11.2008.
Consiliul Legislativ, cu nr. 532/07.06.2008, a avizat favorabil proiectul de lege.

Comisia pentru administraţie publică, amenajarea teritoriului şi echilibru ecologic, cu nr. 26/3001 din 27.01.2009 a avizat favorabil proiectul de lege. 
Comisia juridică, de disciplină şi imunităţi, cu nr. PL-x 693 din 27.01.2009 a avizat favorabil proiectul de lege.
Proiectul de lege are ca obiect de reglementare completarea prevederilor art.31 alin. (1) din Legea nr.218/2002 privind organizarea şi funcţionarea Poliţiei Române în sensul îmbunătăţirii textului de lege existent astfel încât să poată fi asigurate premise optime pentru identificarea criminalistică a persoanelor care  au săvârşit sau sunt suspecte de săvârşirea de infracţiuni, creând totodată premise legale pentru realizarea amprentării cetăţenilor români şi străini, în baza solicitării persoanelor interesate. 
2. Proiectul de lege face parte din categoria legilor organice, potrivit prevederilor art. 73 din Constituţia României, republicată.

3. La şedinţa Comisiei pentru apărare au fost prezenţi 22 deputaţi din totalul de 24 membri ai acesteia.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

5. Senatul a adoptat proiectul de lege în şedinţa din 06 octombrie 2008. 


În urma dezbaterii, în şedinţa din 10 februarie 2009, cu unanimitate de voturi pentru, Comisia propune Plenului Camerei Deputaţilor adoptarea cu modificări a acestui proiect de lege.

Amendamente  admise

	Nrcrt
	Text act normativ de bază

Legea nr. 218/2002 privind organizarea şi funcţionarea Poliţiei Române
	Text Senat
	Text propus de comisie
(autorul amendamentelor)
	Motivarea amendamentelor

propuse

	1. 1
	
	Titlul legii

Lege pentru completarea art.31 din Legea nr.218/2002 privind organizarea şi funcţionarea Poliţiei Române 


	Nemodificat
	

	2. 2
	
	ARTICOL UNIC.- La alineatul
  (1) al articolului 31 din Legea nr.218/2002 privind organizarea şi funcţionarea Poliţiei Române, publicată în Monitorul Oficial al României, Partea I, nr. 305 din 9 mai 2002, cu modificările ulterioare, după litera k) se introduce o nouă literă, lit.l), cu următorul cuprins:

	ARTICOL UNIC.- Articolul 31 alineatul (1) din Legea nr.218/2002 privind organizarea şi funcţionarea Poliţiei Române, publicată în Monitorul Oficial al României, Partea I, nr. 305 din 9 mai 2002, cu modificările ulterioare, după litera k) se introduce o nouă literă, lit.l), cu următorul cuprins:

	Pentru respectarea normelor de tehnică legislativă

	3. 
	Art. 31. - (1) În realizarea atribuţiilor ce îi revin, potrivit legii, poliţistul este învestit cu exerciţiul autorităţii publice şi are următoarele drepturi şi obligaţii principale: 

	 Nemodificat
„l) să procedeze, în condiţiile legii, la cererea persoanelor interesate sau în scopul identificării criminalistice a persoanelor care au săvârşit infracţiuni sau sunt suspecte de comiterea unor infracţiuni la prelevarea sau, după caz, la procesarea de profile genetice, amprente papilare, imagini faciale, semnalmente, semne particulare şi orice alte date biometrice, stocate în baza de date criminalistice. ”

	Nemodificat
„l) să procedeze, în condiţiile legii, la cererea persoanelor interesate sau în scopul identificării criminalistice a persoanelor care au săvârşit infracţiuni sau sunt suspecte de săvârşirea unor infracţiuni, la prelevarea sau, după caz, la procesarea de profile genetice, amprente papilare, imagini faciale, semnalmente, semne particulare şi orice alte date biometrice, stocate în baza de date criminalistice. ”
(Autor: Comisia pentru apărare)

	Pentru unitate terminologică.



Preşedinte, 

Costică Canacheu

Exp.Luminiţa Oprea

Către

BIROUL PERMANENT AL 

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru completarea art.31 din Legea nr. 218/2002 privind organizarea şi funcţionarea Poliţiei Române, trimis cu adresa nr. PL.x. 693 din 4 noiembrie 2008 şi înregistrat cu nr.32/710 din 10.11.2008.
În raport cu obiectul şi conţinutul său, proiectul de lege face parte din categoria legilor organice.

Preşedinte, 

Costică Canacheu

